Boer aangekla ná tiener se skietdood op plaas | Maroela Media
'n Boer (68) van KwaZulu-Natal is agter tralies en sy plaas is glo deur oproeriges aan die brand gesteek nadat 'n tienerseun verlede week op dié plaas in die Glencoe-omgewing doodgeskiet is.
Garth Millen Simpson (68) sal na verwagting eerskomende Woensdag aansoek om borgtog doen nadat 'n skoot verlede Dinsdag tydens 'n struweling tussen hom en die 17-jarige Qiniso Dlamini afgegaan het.
Dlamini is doodgeskiet en Simpson is in hegtenis geneem.
Simpson se seun het glo die video geneem.
Herman de Wet, voorsitter van TLU SA in KwaZulu-Natal, het Maandag aan Maroela Media gesê Simpson sukkel al 'n geruime tyd met beeste wat vanuit die nabygeleë informele nedersetting onregmatig op sy plaas wei. Simpson het al heinings opgerig om die beeste uit te hou, maar dit word glo gedurig gesteel.
De Wet sê Simpson het op die dag van die skietery weer 'n trop beeste op sy plaas aangetref en die beeste in die kraal toegemaak om te probeer vasstel aan wie die diere behoort.
Simpson se buurman het glo aangedui dat nege van sy beeste gesteel is. Die beeste wat Simpson op sy plaas aangetref het, het glo ooreengekom met 'n beskrywing van die gesteelde diere.
Volgens De Wet het Simpson sy haelgeweer gaan haal om hom teen die groep mans te beskerm.
Hy het in hierdie stadium glo reeds die polisie se veediefstaleenheid na die plaas ontbied.
"Simpson het hulle probeer afskrik en 'n waarskuwingskoot in die lug afgevuur," sê De Wet.
Die mans het hom egter oorrompel. Daar kan in die video gehoor word hoe een van die jong mans aan sy makkers skree om nie te slaan nie.
De Wet sê Dlamini se makkers het daarna weggehardloop. Simpson het die polisie en 'n ambulans na die plaas ontbied en is met die owerhede se aankoms in hegtenis geneem.
Kapt. Nqobile Gwala, polisiewoordvoerder, sê Dlamini is in die maag geskiet en is op die toneel dood verklaar.
Talle oproeriges het verlede week buite die Glencoe-landdroshof opgeruk terwyl Simpson se weiding kort ná die voorval aan die brand gesteek is. Ander boere in die omgewing is glo met die dood gedreig sou hulle die vlamme help blus, sê De Wet.
'n Skuur is intussen Donderdag, enkele ure ná die hofverrigtinge, glo ook aan die brand gesteek.
"Ons is baie bekommerd dat oproeriges die reg in eie hande neem. Hulle het geen respek vir eiendomsreg nie."
De Wet sê Simpson kon nog nie aansoek om borgtog doen nie omdat die oorledene se familie beswaar aangeteken het teen die ondersoekbeampte. Die ondersoekbeampte is daarvan beskuldig dat hy bevooroordeeld is en is intussen vervang.
Die staat staan nou die aansoek om borgtog teen.
Volgens De Wet het die staatsaanklaer verlede week geweier om na die selfoonvideo in die hof te kyk.
TLU SA het intussen 'n vergadering met die polisie sowel as die plaaslike burgemeester, onderburgemeester, gemeenskapsveiligheidforum (GPF) en departement van veiligheid en sekuriteit belê.
Sommige partye het egter aangedui dat hulle nie die vergadering gaan bywoon nie omdat die polisie na bewering partydig is en die vergadering kon nog nie plaasvind nie.
Hierdie is 'n land wat jou ras bepaal hoe teen jou opgetree gaan word deur die owerhede ongeag of jy skuldig is of nie ,daar word niks gesê of die bees diewe en aanranders en voeg betreders daarby gearesteer is vir hulle misdade of nie en ons aanvaar dit net,.
Jy moet ingeteken wees om te stem740Jy moet ingeteken wees om te stem
Het self die video onder oe gehaad.As die aanvaller die boer se wapen afgeneem het sou ons van nog n vermoorde boer gelees het.Die boer het binne die wet opgetree .Weet nie wie dink hier is reg en geregtigheid in hierdie land oor nie.Omdat die familie nou n lawaai opskop moet die boer se reg nou verkrag word om hulle te pas.Wie dink nog demokrasie kan werk in die land.En noem asb dat die boer n bejaarde man was wat deur n tiener aangeval was.
17 jarige tiener sê hulle. Klink meer na n 17 jarige krimineel
Hulle is verseker nie gearresteer nie en sou dit swart op wit gewees het sou niks van gekom het nie.Nou gaan hoed seker Glencoe toe.Hoekom wil die aanklaer nie na die video kyk nie,want hy weet wat die waarheid is.
Natuurlik sal die staat die selfoon bewys verwerp, andersins vou hulle saak en die eintlike skuldige word ontbloot, en kan die raskaart nie gespeel word nie.